கேள்வி: வித்யா பாலன் - தொழில் பற்றி விளக்கவும்.
பதில்: வித்யாவின் திரைப்பட அறிமுகமானது மேற்கு வங்காளத் திரைப்படத்துறை ''பாலோ தேகோ'' (2003) மூலம் வந்தது. இது கௌதம் ஹல்டர் இயக்கிய நாடகத் திரைப்படமாகும். இவரிடம் காணப்பட்ட அப்பாவித்தனம் மற்றும் அனுபவத்தின் கலவைக்காக, இளம் பெண்ணான ஆனந்தி என்ற கதாபாத்திரத்தில் இவரை நடிக்க வைத்தார். பெங்காலி திரையுலகில் தனது ஈடுபாட்டைப் பற்றி வித்யா மிகவும் மகிழ்ச்சியடைந்தார். பின்னர் அதை ஒரு கனவு நனவானது என்றும், இவரது அடுத்தடுத்த முன்னேற்றத்திற்கு அது படிகட்டானது என்றும் கூறினார். அப்படதில் இவரது நடிப்பிற்காக சிறந்த நடிகைக்கான ஆனந்தலோக் புரஷ்கார் விருதைப் பெற்றார். பிரதீப் சர்க்காரின் பரிந்துரையின் பேரில் அவர் இயக்கிய, ''பரினீதா'' (2005) என்ற பாலிவுட் முக்கிய வேடத்தில் நடிக்க தேர்வு செய்யப்பட்டார். படத்தின் தயாரிப்பாளர் விது வினோத் சோப்ரா முதலில் ஒரு பிரபலமான நடிகையை இந்தப் பாத்திரத்தில் நடிக்கவைக்க விரும்பினார். ஆனால் ஆறு மாத கால விரிவான ஆலோசனைக்குப் பிறகு வித்யாவை நடிக்க வைக்க ஒப்புக்கொண்டார். சரத்சந்திர சட்டோபாத்யாயாயின் 1914 ஆம் ஆண்டு அதே பெயரில் எழுதப்பட்ட பெங்காலி புதினத்தை அடிப்படையாகக் கொண்ட ''பரினீதா'', உள்ளூர் ஜமீந்தார் மகன் சேகருக்கும் ( சைஃப் அலி கான் நடித்தார்) குத்தகைதாரரின் மகள் லலிதாவுக்கும் (வித்யா) இடையிலான காதல் கதையைச் சொல்வதாக இருந்தது. படத்தில் வித்யாவின் நடிப்பு விமர்சகர்களிடமிருந்து பாராட்டைப் பெற்றது. பிலிம்பேர் விருதுகள் விழாவில், இவர் சிறந்த அறிமுக நடிகைக்கான விருதைப் பெற்றார். மேலும் சிறந்த நடிகைக்கான பரிந்துரையைப் பெற்றார். படிமம்:Vidyabalan.jpg